      ROMÂNIA                                                             

   JUDEŢUL IASI                                                                    

MUNICIPIUL PASCANI                                          

  CONSILIUL LOCAL                           

HOTĂRÂREA NR. 133
din  data de : 31.10.2012

privind reglementarea acordării ajutoarelor de urgenţă


Consiliul Local al Municipiului Paşcani, judeţul Iaşi;


Având în vedere  prevederile art.28,alin.(2), alin.(4) şi (5) din Legea nr.416/2001,  privind venitul minim garantat, modificată  si  completata;

           In conformitate cu prevederile  art. 41, art.42, art.43, art.44, art.45, art.46, art.47 şi art.48 din H.G. nr.50/2011, pentru aprobarea Normelor metodologice de aplicare a prevederilor Legii nr.416/2001 privind venitul minim garantat, cu modificările şi completările ulterioare;

           In conformitate cu  prevederile art.9, art.15 alin. (3), art.129 şi art.132 din Legea nr. 292/2011, a  asistenţei sociale;

           In baza  prevederilor art. 106 din Legea nr.272/2004, privind protecţia si promovarea drepturilor copilului, modificată şi completată;

           In conformitate cu  prevederile art. 7 alin.(3) din Legea nr.17/2000, privind asistenţa socială a persoanelor vârstnice, republicată, modificată şi completată ulterior;

           Avand in vedere prevederile art. 24 din Legea nr.116/2002, privind prevenirea si combaterea marginalizării sociale ; 
           Avand in vedere  prevederile art.36 alin.(6) lit.a) pct.2 si ale art.115 alin.(1), lit. b) din Legea administraţiei publice locale nr. 215/2001,  republicată, cu modificari si completari  ulterioare ;
           Avand in vedere prevederile HCL nr. 41/29.04.2011 privind stabilirea situaţiilor deosebite, altele decât cele prevăzute de Legea nr.416/2001 privind venitul minim garantat, actualizată, referitor la acordarea ajutoarelor de urgenţă, modificata si completata prin HCL nr. 91/26.08.2011;
      Avand in vedere  propunerea initiatorului de proiect si expunerea de motive a primarului municipiului Pascani, in calitate de initiator,  inregistrata sub nr.  20468/16.10.2012; 
             Avand in vedere raportul de specialitate întocmit de S.C.A.S.A.T.  din cadrul aparatului de specialitate al primarului municipiului Paşcani, înregistrat sub nr. 20562//17.10.2012 ;

             Având în vedere Rapoartele de avizare ale următoarelor comisii de specialitate din cadrul Consiliului Local al Municipiului Paşcani :

             -Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri,  programe europene,  atragere de fonduri structurale şi relaţii externe, înregistrat sub nr.  1196/30.10.2012;
             -Avizul Comisiei juridică, ordine publică, drepturile omului şi libertăţi cetăţeneşti, înregistrat sub nr. 1225/30.10.2012;
             -Avizul Comisiei pentru invatamant si activitati stiintifice, cultura, culte, tineret, sport si turism, sanatate, munca, protectie sociala si combaterea saraciei, înregistrat sub nr. 1246/30.10.2012;

             În temeiul art. 45 alin.(1) din Legea administraţiei publice locale nr. 215/2001,  republicată, cu modificari si completari  ulterioare,
HOTĂRĂŞTE:

 Art.1 Primarul poate acorda ajutoare de urgenţă, în limita fondurilor existente in bugetul local cu aceasta destinatie, familiilor sau persoanelor singure, cu domiciliul în municipiul Paşcani, aflate în una din situatiile deosebite,  stabilite in anexa nr.1,  ce face parte integrantă din prezenta hotărâre. 
Art.2  Ajutoarele de urgenţă în bani se vor acorda pentru familiile sau persoanele singure aflate într-una din situaţiile deosebite stabilite în anexa nr.1 parte integrantă a prezentei hotărâri, doar o singură dată într-un an calendaristic. 
Art.3  În cazul decesului unei persoane din familia beneficiară de ajutor social sau al persoanei singure beneficiare de ajutor social, ajutorul de înmormântare acordat va fi in cuantum de 50 % din ajutorul de deces stabilit în cazul pensionarului, prin sistemul asigurărilor sociale de stat.  

Art.4  Pentru situaţiile deosebite prevăzute în anexa nr.1 parte integrantă a prezentei hotărâri, pct.1 – 11, ajutoarele de urgenţă se vor acorda în baza anchetei sociale, precum şi a documentelor justificative anexate (acte privind componenţa familiei, veniturile nete lunare ale persoanei singure/ale familiei, acte medicale privind starea de sănătate, orice act care certifică starea socio-economică precară a familiei/persoanei singure, etc.).          
Art.5   În cazul în care ajutoarele de urgenţă nu au fost utilizate în scopul pentru care au fost acordate, acestea vor fi recuperate în conformitate cu prevederile legale in vigoare.

Art.6   Punerea în aplicare a prevederilor prezentei hotărâri va fi dusă la îndeplinire de către Primarul municipiului Paşcani, Direcţia economică, Serviciul Urbanism, Serviciul Comunitar de Asistenţă Socială şi Autoritate Tutelară, Cantina de Ajutor Social şi Compartimentul Achiziţii Publice  si Contracte.
Art.7  La data intrării în vigoare a prezentei hotărâri se abrogă Hotărârea Consiliului Local al municipiului Paşcani nr. 11 din 10.02.2012, pentru modificarea şi completarea HCL 41/29.04.2011, privind stabilirea situaţiilor deosebite, altele decât cele prevăzute de Legea nr.416/2001 privind venitul minim garantat, actualizată, referitor la acordarea ajutoarelor de urgenţă, modificata si completata prin HCL 91/26.08.2011.


Art. 8  Serviciul Administratie publica va comunica prezenta hotarare :

· Instituţiei Prefectului Judeţului Iaşi
· Primarului Municipiului Paşcani 
· Serviciului Comunitar de Asistenta Sociala si Autoritate Tutelara 
· Direcţiei Economice
· Serviciului Urbanism, amenajarea teritoriului
· Compartimentului  Achiziţii Publice  si contracte
· Cantinei de Ajutor Social
· Mass- media.
PREŞEDINTE DE ŞEDINŢĂ 
       Contrasemnează pentru legalitate,

        Consilier local,                                      SECRETARUL  MUNICIPIULUI,                                                                                                  DUMEA EDUARD        
                            Cons. jr. ZUZAN MIRCEA

 











Anexa nr.1
La HCL nr. 133/31.10.2012
Lista cu situaţiile deosebite, stabilite pentru acordarea ajutoarelor de urgenţă :
1. Ajutoare de înmormântare 


(1) In cazul decesului persoanei cu handicap grav sau accentuat, cu excepţia nevăzătorilor, care nu realizează venituri din salarii sau pensii, foşti beneficiari ai indemnizaţiei lunare stabilite în conformitate cu prevederile Legii nr.448/2006 privind protecţia şi promovarea drepturilor persoanelor cu handicap, republicată şi actualizată;
Cuantumul ajutorului de urgenţă va fi de până la 50 % din cuantumul ajutorului de deces acordat în cazul pensionarului, prin sistemul asigurărilor sociale de stat. Ajutorul de urgenţă se va acorda susţinătorului legal, doar în situaţia în care acesta nu a beneficiat de ajutor de deces, stabilit pentru un membru de familie al pensionarului. În cazul în care nu există susţinători legali, ajutorul se poate acorda şi acelor persoane care prezintă documente justificative, în original, care să ateste cheltuielile de înmormântare. Totodată, ajutorul de urgenţă se poate acorda şi persoanei cu domiciliul în altă localitate, care a asigurat serviciile funerare, cu o condiţie ca defunctul/a să fi avut domiciliul în municipiul Paşcani (la data decesului).  


(2) În cazul decesului persoanei vârstnice, definită în sensul Legii nr.17/2000, republicată, lipsită de susţinători legali sau când aceştia nu pot să îşi îndeplinească obligaţiile familiale datorita veniturilor reduse, până la nivelul salariului de baza minim brut pe ţara garantat în plata/membru de familie, indexat în condiţiile legii.  
Acest ajutor se acordă doar în situaţia în care persoana vârstnică decedată nu figura ca beneficiară de ajutor social, stabilit în condiţiile Legii nr.416/2001, privind venitul minim garantat, modificată şi completată ulterior, nu a realizat venituri până în momentul decesului sau/şi nu figura ca asigurat în sistemul asigurărilor sociale de stat. Cuantumul ajutorului de urgenţă va fi 50 % din cuantumul ajutorului de deces acordat în cazul pensionarului, prin sistemul asigurărilor sociale de stat. Ajutorul bănesc se acordă susţinătorilor legali sau oricărei persoane care a asigurat serviciile funerare neputând beneficia de ajutor de înmormântare din partea altor instituţii, cu condiţia prezentării documentelor justificative în original care să reflecte cheltuielile efectuate cu această ocazie. Totodată, ajutorul de urgenţă se poate acorda şi persoanei cu domiciliul în altă localitate, care a asigurat serviciile funerare, cu condiţia ca defunctul/a să fi avut domiciliul in municipiul Paşcani (la data decesului).   

(3) În cazul cadavrelor neidentificate, înhumarea se va face de serviciul de specialitate al primăriei sau spital în colaborare cu o firmă funerară privată care are cel mai scăzut preţ de cost, după ce organele de poliţie se pronunţă cu privire la identitatea defunctului şi a identificării rudelor acestuia. 
Această prestaţie se acordă pe baza documentelor justificative şi prin dispoziţia primarului. 

(4) În cazul decesului unei persoane în străinătate, pentru repatrierea căreia familia trebuie să suporte costuri foarte mari, însă aceasta nu poate să îşi îndeplinească obligaţiile legale datorită veniturilor reduse, respectiv până la nivelul salariului de bază minim brut pe ţară garantat în plată/membru de familie, indexat în condiţiile legii. 

Cuantumul ajutorului de urgenţă va fi de 50 % din cuantumul ajutorului de deces acordat în cazul pensionarului, prin sistemul asigurărilor sociale de stat. Ajutorul de urgenţă se va acorda susţinătorului legal, doar în situaţia în care acesta nu a beneficiat de ajutor de deces, stabilit pentru un membru de familie al pensionarului. În cazul în care nu există susţinători legali, ajutorul se poate acorda şi acelor persoane care prezintă documente justificative, în original, care să ateste cheltuielile de înmormântare.
2. Prestaţii financiare excepţionale, acordate în conformitate cu prevederile Legii nr.272/2004 modificată privind protecţia şi promovarea drepturilor copilului;   

(1) Prestaţia excepţională va fi acordată în bani sau/şi în natură, dar fără a se depăşi nivelul sumei de 1.000 lei/ pe copil, pe perioada unui an şcolar.

(2) Pentru copiii monitorizaţi prin serviciile de specialitate ale Serviciul Comunitar de Asistenta Sociala si Autoritate Tutelara în temeiul Legii nr.272/2004, modificată,  cu rezultate foarte bune la învăţătură (premii şcolare), dar şi cu activităţi extraşcolare deosebite (obţinerea de premii judeţene, naţionale şi/sau internaţionale), prestaţia excepţională se poate acorda sub formă de bursă - în sumă fixă de 250 lei/lunar, pe o perioadă maximă de 6 luni. Excepţie de la acordarea acestui tip de bursă o reprezintă categoria copiilor beneficiari ai burselor şcolare, pentru aceştia din urmă fiind aplicabile prevederile alin.(3).


(3) Prestaţiile excepţionale în natură vizează, în principal, asigurarea necesităţilor de bază: alimente, îmbrăcăminte, manuale şi rechizite sau echipamente şcolare, suportarea cheltuielilor legate de transport, procurarea de proteze, medicamente şi alte accesorii medicale. Prestaţiile financiare excepţionale în natură se vor putea acorda cu ocazia începerii anului şcolar, a sărbătorilor de Paşte, a sărbătorilor de iarnă, etc.


(4) Prestaţiile excepţionale nu se iau in calcul la stabilirea altor drepturi băneşti sau la acordarea altor prestaţii sociale.


(5) Aceste prestaţii se vor acorda în baza anchetei sociale, a planului de servicii şi a fişelor de monitorizare, după caz, precum şi a altor acte doveditoare, prin dispoziţia primarului. 

3. In vederea acoperirii costurilor pentru achiziţia unei proteze,  - în situaţia în care familiile au venituri reduse, până la nivelul salariului de bază minim brut pe ţară garantat în plată/membru de familie, indexat în condiţiile legii;
Se pot acorda ajutoare băneşti până la suma de 1.500 lei, pe baza anchetei sociale si a altor acte doveditoare, prin dispoziţia primarului. 

4. În cazul bolnavilor cronici, cu prioritate persoane vârstnice singure sau provenite din familii în care venitul net pe membru de familie nu depăşeşte nivelul salariului de bază minim brut pe ţară garantat în plată /membru de familie, indexat în condiţiile legii; 
Se pot acorda ajutoare băneşti până la suma de 500 lei, pe baza anchetei sociale si a altor acte doveditoare, prin dispoziţia primarului.
5. În cazul persoanelor care suferă de boli grave dovedite cu acte medicale de specialitate ce necesită investigaţii medicale, intervenţii chirurgicale, tratament medical de specialitate, asigurarea medicamentelor;
 Se pot acorda ajutoare băneşti până la suma de 1.500 lei, pe baza anchetei sociale şi a altor acte doveditoare, prin dispoziţia primarului.

6. Cu ocazia unor evenimente speciale – (Sărbătorile de Paşte, Sărbătorile de Iarnă),  acordarea de ajutoare în bani şi/sau în natură (produse alimentare, obiecte de îmbrăcăminte, alte categorii de bunuri de strictă necesitate) pentru persoanele singure şi/sau familiile cu risc crescut de marginalizare socială, aflate in evidenţa Serviciul Comunitar de Asistenta Sociala si Autoritate Tutelara spre monitorizare, până la suma de 300 lei/caz, pe baza anchetei sociale şi a altor acte doveditoare, prin dispoziţia primarului.
7. Cu ocazia celor mai importante sărbători creştine, - acordarea de ajutoare de urgenţă astfel: 

a) în natură, respectiv un pachet cu maxim 2 kilograme alimente de bază:  ulei,  zahăr,  făină,  orez, mălai, paste, pentru persoanele pensionare, cu pensii de până la până la nivelul salariului de bază minim brut pe ţară garantat în plată/membru de familie, indexat în condiţiile legii. 
 b) sub formă de tichete valorice sociale pe care Serviciul Comunitar de Asistenta Sociala si Autoritate Tutelara prin Compartimentul Achiziţii şi Direcţia Economică le va achiziţiona de la furnizorii autorizaţi, în limita bugetului aprobat de către Consiliul Local al Municipiului Paşcani.       

Pachetele şi tichetele valorice sociale se vor distribui prin Cantina de Ajutor Social şi se vor elibera în baza cuponului de pensie (pe luna în curs), buletin sau carte de identitate, toate documentele fiind prezentate în original.
8. Situaţia persoanelor vârstnice, cu vârsta egală sau mai mare de 100 ani, cu grad ridicat de vulnerabilitate datorat în primul rând vârstei, stării de sănătate, a nivelului scăzut al pensiei comparativ cu creşterea progresivă a costurilor medicamentelor şi a nevoilor cotidiene.
(1)  Se poate acorda un ajutor de urgenţă pentru persoana vârstnică, în cuantum de 1.000 lei la momentul împlinirii vârstei de 100 ani.  

(2) Pentru persoanele vârstnice care la momentul intrării în vigoare a prezentei hotărâri au depăşit vârsta de 100 ani se vor acorda ajutoare de urgenţă în cuantum egal cu cel stabilit la alin.(1).

9. Situaţia cetăţenilor municipiului Paşcani, locatari ori proprietari ai unor imobile afectate în timp de acţiunea factorilor climaterici, devenite improprii pentru locuire ; 

(1) Ajutorul de urgenţă va fi stabilit, în funcţie de expertizarea locuinţei de către un specialist din cadrul Serviciului Urbanism pe baza unei situaţii de lucrări având în vedere şi costurile necesare. Se acordă ajutoare băneşti până la suma de 3.000 lei în situaţia în care familiile au venituri reduse, până la nivelul salariului de bază minim brut pe ţară garantat în plată/membru de familie, indexat în condiţiile legii;

(2) Ajutorul de urgenţă se acordă pe baza anchetei sociale şi a altor acte doveditoare, prin dispoziţia primarului.
10. În cazul tinerilor proveniţi din centrele de plasament sau alte instituţii de ocrotire socială, cu vârste cuprinse între 18 ani şi 25 ani, care au fost angajaţi urmare încheierii unui contract de solidaritate prin Agenţia Locală pentru Ocuparea Forţei de Muncă, în condiţiile Legii nr.116/2002 privind prevenirea şi combaterea marginalizării sociale. 

(1) În vederea depăşirii situaţiei de dificultate care poate duce la marginalizare şi excluziune socială se pot acorda ajutoare de urgenţă pentru plata chiriei tinerilor proveniţi  din centrele de plasament sau alte instituţii de ocrotire socială, cu vârste cuprinse între 18 ani şi 25 ani, angajaţi urmare încheierii unui contract de solidaritate prin Agenţia Locală pentru Ocuparea Forţei de Muncă. Ajutorul de urgenţă pentru plata chiriei se poate acorda pentru tinerii din categoria stabilită mai sus, cu domiciliul pe raza municipiului Paşcanii, în limita sumei de 200 lei/lunar, pe o perioadă maximă de 6 luni, din momentul angajării.

(2) Sumele acordate cu titlu de ajutor de urgenţă pentru plata chiriei se vor plăti direct beneficiarului în tranşe lunare.

(3) Solicitanţii vor depune cerere, însoţită de următoarele acte doveditoare: act de identitate, adeverinţă eliberată de centrul de plasament unde a fost înregistrat tânărul, acte medicale (dacă este cazul), adeverinţă de venit salarial, angajamentul de a raporta în scris, în termen de 5 zile lucrătoare de la ivirea situaţiei, orice schimbare intervenită, de natură să modifice condiţiile care au stat la baza acordării ajutorului pentru plata chiriei, alte acte documente justificative.

11. În alte cazuri ce se pot ivi,  referitoare la evenimente neprevăzute, cu exceptia celor prevazute la punctele anterioare.
Se pot acorda ajutoare băneşti până la suma de 500 lei, pe baza anchetei sociale şi a altor acte doveditoare, prin dispoziţia primarului.

